Pembetatu ya Kusini (kundinyota)

Pembetatu ya Kusini (kwa Kilatini na Kiingereza Triangulum Australe) Uhusika milikishi (:en:genitive) ya neno "Triangulum Australe " katika lugha ya Kilatini ni "Trianguli Australis" na hili ni umbo la jina linaloonekana katika majina ya nyota za kundi hili kama vile Alfa Trianguli Australis, nk.   ni jina la kundinyota ndogo kwenye nusutufe ya kusini ya Dunia yetu. 

Mahali pake
Pembetatu ya Kusini inaonekana vema katika kanda ya Njia Nyeupe, karibu na nyota mashuhuri za Alfa Centauri (Rijili Kantori) na Beta Centauri kwenye kundinyota ya Salibu. Lipo jirani na makundinyota   Kipimapembe (Norma) upande wa kaskazini, Bikari (Circinus) upande wa magharibi,   Ndege wa Peponi (Apus) upande wa kusini na Madhabahu (Ara) upande wa mashariki.

Jina
Pembetatu ya Kusini ni kati ya makundinyota yaliyobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. 
Inawezekana ya kwamba mbaharia Mwitalia Amerigo Vespucci aliiona na kueleza katika taarifa moja iliyopotea baadaye. Pembetatu ya Kusini ilionyeshwa mara ya kwanza mnamo 1589 kwenye globu ya nyota ya Petrus Plancius. Ilichorwa kikamilifu zaidi katika atlasi ya nyota ya Johann Bayer iliyoitwa Uranometria mnamo 1603 na hapa kutajwa kwa jina lake la sasa yaani Triangulum Australe. linganisha Moore, Patrick; Tirion, Wil (1997), Cambridge Guide to Stars and Planets, Cambridge, United Kingdom: Cambridge University Press, ISBN 978-0-521-58582-8, uk 120

Pembetatu ya Kusini ipo kati ya makundinyota 88 zinazoorodheshwa na Umoja wa Kimataifa wa Astronomia The Constellations , tovuti ya International Astronomical Union , iliangaliwa Julai 2017 kwa jina la Triangulum Australe. Kifupi chake rasmi kufuatana ni 'TrA'.

Nyota
Kundinyota hili lilipokea jina lake kutokana na nyota zake tatu angavu zaidi zinazoonekana kwa umbo la pembetatu. Hizi ni α Alfa Trianguli Australis (pia: Atria) pamoja na β Beta na γ Gamma Trianguli Australis. α Alfa Trianguli Australis ni nyota jitu yenye mwangaza unaoonekana wa mag 1.91 ikiwa na umbali wa miakanuru 424 kutoka Dunia.Schaaf, Fred (2008), The Brightest Stars: Discovering the Universe Through the Sky's Most Brilliant Stars, Hoboken, New Jersey: John Wiley and Sons, ISBN 0-471-70410-5, uk. 263–65.  

β Beta Trianguli Australis ni nyotamaradufu yenye mwangaza wa mag2.85 ikiwa umbali wa miakanuru 40. 

Karibu na mpaka na Kipimapemba kuna fungunyota NGC 6025 linaloweza kutazamiwa kwa darubini ya kawaida. 

Tanbihi